Съдържание

# OpenCL

OpenCL е технология за ускоряване изчисляването на големи електронни таблици.

За достъп до тази команда...

Изберете LibreOffice - PreferencesИнструменти - Настройки - LibreOffice - OpenCL.

OpenCL™ е първият отворен, свободен от лицензни такси стандарт за междуплатформено успоредно програмиране на съвременни процесори за персонални компютри, сървъри и джобни/вградени устройства. OpenCL (Open Computing Language, Отворен език за изчисления) драстично подобрява бързодействието и скоростта на реакция за широк спектър от приложения в разнообразни пазарни категории – от игри и развлечения до научен и медицински софтуер.

За повече информация относно OpenCL посетете сайта на стандарта.

По подразбиране в LibreOffice е активиран OpenCL. Когато е включен, OpenCL се възползва от графичния процесор на устройството за по-високо бързодействие при изчисленията. Това е полезно при работа с големи електронни таблици в LibreOffice Calc, които изискват изчисления с големи съвкупности от данни.

## Настройки на OpenCL

Ако OpenCL вече е активиран, в диалога се изписва OpenCL е достъпен за употреба. Ако OpenCL в момента е деактивиран, надписът гласи OpenCL не се използва.

### Разрешаване на OpenCL

Отметнете или изчистете това поле, за да активирате или деактивирате OpenCL. Изберете „Прилагане“ или OK, за да обновите настройките. За да влязат в сила промените, LibreOffice трябва да бъде рестартиран.

OpenCL зависи от наличието на работещи драйвери за хардуера на компютъра. Ако OpenCL не е активиран по подразбиране, драйверите не са в работно състояние, може да не съществуват или не са инсталирани.